**Plouă iarăși la fereastra noastră**

*Emaanastasia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Plouă iarăși la fereastra noastră

Plouă mocănește la fereastra noastră

Și ochiul îmi plânge, lacrima-i sihastră,

S-a desprins izvor, dintre norii vieții

Fiindcă astăzi, iară, s-au certat poeții.

Nu ai vrea iubite, să ne scrii vorbirea

Prinsă în obstacol, cântând, amintirea,

Sau nu vrei durerea, să ierneze-n dor,

Dorul dus în noapte, ca un somn ușor!?

Fiindcă-n noi tăcerea, plouă pe-ndelete,

Și-amintiri de-o viață, cu roze în plete

Săltându-ne luna, cu grădini de flori

Să scriem duete-n, lacrima din zori.

Plouă cu iubire, plouă cu putere,

Mă tot plouă-n suflet, glăsuind durere,

O durere surdă dusă iar în somn

Pentru veșnicie-n lăcrima de domn.

Plouă mocănește la fereastra noastră

Și ochiul îmi plânge, lacrima-i sihastră

S-a desprins izvor, dintre norii vieții,

Fiindcă astăzi, iară, s-au certat poeții.